2004 ہِنٛدوستٲنؠ سۆدرُک بُنیُل تہٕ سونامی

2004 ہِنٛدوستٲنؠ سۆدرُک بُنیُل تہٕ سونامی (یَتھ باکسنٛگ ڈے سونامی تہِ ونان چھِ تہٕ سائنسی طور پٲٹھؠ سماترا-انڈمان بُنیُل تہِ ونان چھِ) آو 26 دَسَمبَر مقٲمی وقتہٕ مُطٲبِق 07:58:53 بجہِ (UTC/7) ییٚمیُک مرکز شُمٲلی سماترا، انڈونیشیا کِس مغربی ساحلس پؠٹھ اوس۔ یہٕ اوس اَکھ غأر مستحکم میگاتھرسٹ بُنیُل یَتھ مَنٛز 9.1–9.3 شدت درج آیہٕ کرنہٕ۔ بُنیُل آو برما پلیٹ تہٕ انڈین پلیٹَس درمیان پھٹنہٕ کہِ وجہ سٟتؠ گوٚمُت۔
یہِ بُنیُل اوس وُنیُک تام ترٛیٚیِم سارِوٕے کھۄتہٕ بوٚڑ ریکارڈ کرنہٕ آمُت، 21 ہِمہِ صٔدی مَنٛز سارِوٕے کھۄتہٕ بوٚڑ تہٕ ٲٹھو پیٚٹھٕ دہن مِنٹن درمِیان سارِوٕے کھۄتہٕ بۆڈ تہٕ ہِندوستٲنؠ سۆدرس أنٛدؠ پٔکہِ ساحلس پؠٹھ کمیونٹی گٔیہٕ شٔدیٖد متٲثر، تہٕ سونامی سٟتؠ گٔیہٕ 14 ہن مُلکَن مَنٛز انٛدازٕ مُطٲبِق 227,898 لُکھ مارٕ، ییٚمہِ سٟتؠ یہِ ریکارڈ شُدٕ تٲریخَس مَنٛز ساروِی کھۄتہٕ خطرناک قۄدرتی آفتو مَنٛز اَکھ بنٛیوٚو۔ براہ راست نتائجن سٟتؠ گٔیہٕ قریٖبی ملکن ہنٛد ساحلی صوبن (مثلاً آچے (اِنٛڈونیشِیا)، سِری لنٛکا، تامل ناڈوٗ (ہِندوستان) تہٕ کھاو لک (تھائی لینڈ) مَنٛز زندگی ہنٛد حالات تہٕ تجارتس مَنٛز بٔڑ خلل پیدٕ۔ بندا آچے (اِنٛڈونیشیا) ہَس مَنٛز آیہِ ساروِی کھۄتہٕ زِیٛادٕ موتٕچ اطلاع دِنہٕ۔

حَوالہٕ